YK:n ilmastokokous on tänään alkamassa Puolan Katowicessa. Kokouksessa on tarkoitus sopia säännöistä Pariisissa kolme vuotta sitten solmitun ilmastosopimuksen toimeenpanemiseksi.

Katowiceen kokoontuu edustajia lähes 200 maasta.

YK:n pääsihteeri Antonio Guterres vetosi kokouksen alla maiden johtajiin, jotta he jääräpäisyyden sijaan osoittaisivat kykyä ja halua kompromisseihin.

Kansainvälisen ilmastopaneelin (IPCC) raportin mukaan aiemmat päästövähennyslupaukset eivät riitä rajoittamaan ilmaston keskimääräistä lämpenemistä alla kahteen asteeseen. Raportin mukaan jo puolentoista asteen lämpenemisellä olisi vakavia seurauksia ympäristölle.

Puolassa pyritäänkin sopimaan viiden vuoden välein tehtävästä tarkastelusta tavoitteiden kiristämiseksi. Lisäksi tarkoitus on sopia siitä, miten valtioiden päästövähennyslupausten toteutumista mitataan avoimesti.

Jotta puolentoista asteen tavoite olisi saavutettavissa, täytyisi päästövähennyslupausten viisinkertaistua.

YK:n alainen Maailman ilmatieteen järjestö WMO kertoi tällä viikolla, että kuluvasta vuodesta näyttää jälleen tulevan yksi mittaushistorian lämpimimmistä. Alustavien tietojen mukaan kuluva vuosi on ollut mittaushistorian lämpimin.

Aiheesta lisää:

Onko ilmastokokouksista mitään hyötyä? Maapallon vuotuisissa pelastustalkoissa sorvataan ilmastodiiliä taas yötä myöten, mutta saadaanko mitään aikaan?

Ilmastokomissaari Ylelle: Metsien hiilinieluja on kasvatettava, jotta Euroopasta saadaan hiilineutraali 2050

YK:lta varoitus: Maailman hiilidioksidipäästöt kääntyivät nousuun ensimmäistä kertaa neljään vuoteen

Lähteet: AFP